ማራቶን ሞተርስ  በዓመት እስከ 5 ሺህ  መኪናዎች  መገጣጠም የሚችል  ፋብሪካ  ገነባ
ማራቶን ሞተርስ ኢንጀኒነሪንግ ሀላፊነቱ የተወሰነ የግል ኩባንያ   በዓመት እስከ 5 ሺህ የሚደርስ መኪናዎችን የመገጣጠም አቅም ያለው ፋብሪካው  በአዲስ አበባ ንፋስ ስልክ ክፍለ ከተማ ቱሉ ዲምቱ አካባቢ ገነባ።ግማሽ ቢሊየን ብር የሚጠጋ ገንዘብ ወጪ የተደረገበት  የመገጣጠሚያ ፋብሪካውን   የሃንዳይ
ሞተርስ ዋና ስራ አስፈፃሚ ውን ሂ ሊ እና የማራቶን ሞተርስ ኢንጂነሪንግ ሀላፊነቱ የተወሰነ የግል ኩባንያ ባለቤት አትሌት ሻለቃ
ሀይሌ ገብረስላሴ በጋራ መርቀውታል።ፋብሪካው በሚገጣጥማቸው መኪናዎች ላይ እስከ 30 በመቶ የሚደርሰውን አካላቸውን በሀገር ውስጥ  ለማምረት 
ዕቅድ እንዳለውም 
ተገልጿል።ደቡብ ኮሪያዊው ሃንዳይ ሞተርስ ኩባንያ በዓመት ከ4 ነጥብ 8 ሚሊዮን በላይ መኪናዎችን በማምረት ለዓለም ገበያ ያቀርባል።   ማራቶን
ሞተርስ  እስካሁን  የሃንዳይ ምርት የሆኑ ተሽከርካሪዎችን ወደ ሀገር ውስጥ በማስገባት ሲሸጥ ቆይቷል።